– Амаль 100 гадоў таму ў гэтым будынку сабраліся беларусы, якія марылі пра тое, што мы зараз маем, павінны захоўваць і памнажаць – свая дзяржава і свой універсітэт, – казаў прарэктар па вучэбнай рабоце Сяргей Ходзін. – І толькі пасля 11 ліпеня 1921 года ў гэтым жа будынку адбылося ўрачыстае пасяджэнне з нагоды пачатку дзейнасці БДУ. Каб асэнсаваць гістарычныя падзеі 1917 года, яго наступствы, сёння ў гэтай зале сабраліся навукоўцы з Беларусі, Расіі, Польшчы, Чэхіі.